
ДО

ОБЩИНСКИ СЪВЕТ

Поморие
ДОКЛАДНА ЗАПИСКА
от Иван Алексиев – Кмет на Община Поморие

Относно: Изменение и допълнение на Приложение № 1 и Приложение № 2 на Правилник за организацията и дейността на Общинско предприятие „Озеленяване, горско и селско стопанство” – Поморие 
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
На основание чл. 9, ал. 1 от Правилника за организацията и дейността на Общински съвет – Поморие, неговите комисии и взаимодействието му с общинската администрация на Община Поморие внасям следното предложение за изменение и допълнение на Приложение № 1 и Приложение № 2 в Правилник за организацията и дейността на Общинско предприятие „Озеленяване, горско и селско стопанство” – Поморие:
1. Причините и мотивите за приемане на предложените изменения са следните:

1.1. С решение на Общински съвет Поморие № 106 / 13.03.2024г. е приет Правилник за организацията и дейността общинско предприятие „Озеленяване, горско и селско стопанство. Съгласно чл. 13, ал. 1 „Организационната структура на Предприятието е съгласно Приложение № 1, което е неразделна част от настоящия Правилник.“
На основание чл. 13, ал. 3 от Правилник за организацията и дейността на ОП „Озеленяване, горско и селско стопанство“ – Поморие, отправям следното предложение за изменение на Приложение № 1 към Правилника за организацията и дейността на ОП „Озеленяване, горско и селско стопанство“, а именно: общата численост на предприятието да бъде променена от 66 щатни бройки на 70 щатни бройки. За 1 брой Работник – озеленяване е входирана Докладна записка, с вх. № 10-09-33/26.06.2024 г., в деловодството на Община Поморие, от кмета на гр. Каблешково – Ивайло Иванов. В същата докладна, г-н Ивайло Иванов е изложил своите мотиви, във връзка с които е нужно да бъде увеличена бройката за гр. Каблешково. 

За град Поморие, особено с настъпване на пролетно - летния сезон, дейностите по озеленяване, почистване и косене на имотите общинска собственост, включително паркове, градини, училища и други места за общо ползване, са доста засилени и на моменти, наличният щат за град Поморие – 25 служителя, няма възможност да реагира своевременно и пълноценно. С Решение № 99/13.03.2024 г. на Общински съвет Поморие, са приети такси за услугите, свързани с озеленяване и почистване на частни имоти, което допълнително натоварва графика на всички озеленители, шофьори, работници – озеленяване, както и шофьора на специализирания автомобил автовишка. 

 Към днешна дата е изградена автоматизирана подземна поливна система и помпена станция, от градинката пред паметника „Яворов“, до терена на Евангелската църква в гр. Поморие. Планира се изграждането на поливна система и в останалата част на град Поморие, което ще се случва поетапно и на отделни участъци. Необходим е мониторинг в денонощието, през летния сезон, за да се обезпечи пълноценното функциониране на поливната система, във връзка с евентуално вмешателство от трети лица. Предвид гореописаното, трябва да бъдат предвидени и 2 бр. служители за поддръжка и експлоатация на поливната система. 
В инвентарната книга на ОП „ОГСС“ има налични около 70 броя КМА и ДМА за дейностите „Озеленяване“ и „Чистота“. Снабдяването и доставянето на материали, консумативи и резервни части за тези активи в момента се извършва от един от шофьорите в предприятието, а раздаването на омаслено гориво за преносимата техника по селата, гр. Каблешково и гр. Ахелой, от един от озеленителите. Поради увеличаващият се обем машини и оборудване, и нуждата от своевременна доставка на необходимите консумативи и материали, ви предлагам, към щатното разписание на ОП „ОГСС“ да бъде сформирана и длъжност „Домакин, склад“. Новата длъжност ще създаде по-ефективна и пълноценна работна среда за всички служители в дейностите „Озеленяване“ и „Чистота“, тъй като шофьорът или озеленителят, няма да прекъсват работния процес, за закупуване и доставяне на материали и консумативи.

1.2. Съгласно чл. 14, ал. 1 от правилника: „На Предприятието се предоставя за управление и стопанисване имущество общинска собственост, посочено в Приложение № 2, което е неразделна част от настоящия Правилник“.

С приемо – предавателен протокол № 1 от 22.03.2024г., в изпълнение на Заповед № РД – 16 – 437 /21.03.2024г. МПС А 8368 КХ е предадено за ползване от ОП „СО“ на ОП „ОГСС“.


С Докладна записка № ОС – 760 от 15.07.2024г. е входиран проект за нов Правилник за организацията и дейността на ОП „СО“ Поморие и в него МПС с рег. № А8368КХ не присъства в активите на предприятието. Този факт налага допълването на СПИСЪК на недвижимото и движимо имущество, собствено и предоставено за стопанисване и управление на общинското предприятие "Озеленяване, горско и селско стопанство" – Поморие, приложение № 2 с МПС , марка Фиат, модел Дукато с рег. № 8368 КХ
2. Цели, които се поставят с приемане на измененията и допълненията на Приложение № 1 и Приложение № 2 на Правилника

2.1.Задоволяване нуждите на местните структури от служители и оптимизиране структурата на ОП „ОГСС”, като това ще доведе както до по-добра организация на работата във връзка с извършване на дейностите по озеленяване, почистване и поддържане на имотите общинска собственост, включително паркове, градини и други места за общо ползване, на територията на Община Поморие.
2.2. Актуализиране на информацията съдържаща се Списък на недвижимото и движимо имущество, собствено и предоставено за стопанисване и управление на Общинското предприятие "Озеленяване, горско и селско стопанство" – Поморие, Приложение № 2, съобразно с новопостъпилите технически средства.
3. Финансови и други средства, необходими за приемане на измененията на Приложение № 1 и Приложение № 2, в Правилник за организацията и дейността на Общинско предприятие „Озеленяване, горско и селско стопанство” – Поморие:

За приемане на изменението на Приложение № 1 на Правилника, ще са необходими следните допълнителни финансови средства, различни от тези, вече залегнали в бюджета на Предприятието, а именно:

· Средства за заплати и осигуровки за допълнителните 4 (четири) щатни бройки на месец, както следва:
	 
	 
	Осн. заплата
	Клас
	Брутна заплата
	ДОО
	НЗОК
	ДЗПО

	РАБОТНИК -ОЗЕЛЕНЯВАНЕ
	3 бр.
	3х1077=3231.00
	10%
	3231+10%=3554.00
	426.00
	171.00
	100.00

	ДОМАКИН, СКЛАД
	1 бр.
	1х1300=1300.00
	10%
	1300+10%=1430.00
	172.00
	69.00
	40.00

	 
	 
	
	 
	Общо 4984.00
	598.00
	240.00
	140.00


Като основна заплата за длъжността Работник – озеленяване, е заложена прогнозната стойност на минималната работна заплата, предвидена от 01.01.2025 г.

4. Очаквани резултати от изменението на Приложение № 1 и Приложение № 2, в Правилник за организацията и дейността на Общинско предприятие „Озеленяване, горско и селско стопанство” – Поморие:
В резултат на приемането, на изменение и допълнение, на Приложение № 1 и Приложение № 2, в Правилник за организацията и дейността, на ОП „Озеленяване, горско и селско стопанство” – Поморие, се очаква повишаване ефективността и качеството на работа при управлението на дейностите. 

5. Анализ на съответствието с правото на европейския съюз:


 Предлаганият проект за приемане на Правилник за изменение и допълнение в Правилника за организацията и дейността на Общинско Предприятие „Озеленяване, горско и селско стопанство”- Поморие е разработен в съответствие с Европейското законодателство – Европейска харта за местно самоуправление, Европейска харта за регионално развитие, както и с директиви на Европейската общност, свързани с тази материя, предвид съответствието на основните нормативни актове (Закон за местното самоуправление и местната администрация и Закон за общинската собственост) с тях. Европейското законодателство е изградено върху водещи принципи на откритост, публичност и граждански контрол върху дейността на местните власти, което съответства на целите, поставени с предлаганите текстове в Правилника.
Предвид гореизложеното предлагам на Общински съвет Поморие да приеме следното:
РЕШЕНИЕ: 

На основание чл. 21 ал. 1 т. 23 и ал. 2 от ЗМСМА, чл. 79 от АПК Общински съвет Поморие приема Изменение и допълнение на Приложение № 1 и Приложение № 2 на Правилник за организацията и дейността на Общинско предприятие „Озеленяване, горско и селско стопанство” – Поморие, както следва: 
I. Приема изменение в Приложение № 1 на Правилник за организацията и дейността на Общинско предприятие „Озеленяване, горско и селско стопанство” – Поморие както следва:
	НОМЕР

ПО РЕД
	ДЛЪЖНОСТ, НАПРАВЛЕНИЕ
	ПРЕДИ ПРОМЯНАТА, бр.
	СЛЕД ПРОМЯНАТА, бр.

	1.
	Директор
	1
	1

	2.
	Главен счетоводител
	1
	1

	3.
	Счетоводител, ТРЗ,ЧР
	1
	1

	4.
	Счетоводител-касиер, домакин, деловодител
	1
	1

	ДЕЙНОСТ „ГОРСКО СТОПАНСТВО“

	5. 
	Лесоинженер
	1
	1

	6.
	Лесничей
	1
	1

	7.
	Горски стражар
	3
	3

	ДЕЙНОСТ „СЕЛСКО СТОПАНСТВО“

	8.
	Агроном 
	1
	1

	9.
	Икономист, селско стопанство
	1
	1

	10.
	Полски пазач - пъдар
	1
	1

	ДЕЙНОСТ „ОЗЕЛЕНЯВАНЕ“

	11.
	Агроном
	1
	1

	12.
	Озеленител
	3
	3

	13.
	Домакин, склад
	0
	1

	14.
	Машинист, автовишка
	1
	1

	15.
	Работник – озеленяване
	1
	3

	ДЕЙНОСТ „ЧИСТОТА“

	16.
	Шофьор
	4
	4

	17.
	Водач, специален автомобил
	4
	4

	18.

	Работник – озеленяване
	40
	41

	Общо: 
	66
	70



ΙΙ. Приема изменение в Приложение № 2 на Правилник за организацията и дейността на Общинско предприятие „Озеленяване, горско и селско стопанство” – Поморие, както следва:

Преди изменението:

СПИСЪК
на недвижимото и движимо имущество, собствено и предоставено за стопанисване и управление на общинското предприятие "Озеленяване, горско и селско стопанство" – Поморие 

    І.  Предоставено за стопанисване и управление на общинското предприятие "Озеленяване, горско и селско стопанство" – Поморие.

1. Недвижим имот - четири помещения-западни, всяко от които от по 12 кв.м., находящи се на III /трети/ етаж от административна сграда на ЗКПУ „Анхиало"-град Поморие, с адрес: град Поморие, ул. Солна №5, с общо ползване на санитарните помещения на същия етаж от сградата, които помещения са предоставени на Община Поморие за нуждите на Общинска служба „Земеделие" - Поморие съгласно договор за наем вх.рег.№93-00-234/16.07.2008г.

2. Недвижим имот - за срок от 10 (десет) години с Решение на Общ. Съвет №242/30.06.2016г.– сграда с идентификатор 57491.31.505.1 по кадастралната карта и кадастралните регистри на гр. Поморие, одобрени със Заповед РД-18-36/29.04.2009г. на Изпълнителен директор на АГКК със застроена площ 122кв.м. и сграда с идентификатор 57491.31.505.2 по кадастралната карта и кадастралните регистри на гр. Поморие, одобрени със Заповед РД-18-36/29.04.2009г. на Изпълнителен директор на АГКК със застроена площ 39кв.м., актувани с АОС №5557/17.01.2014г.

3. Недвижим имот – складов терен с площ 5808кв.м., поземлен имот с идентификатор №57491.31.505, актуван с АОС №5496/24.07.2013г.

4. Общински горски територии с обща площ 48 285,1 декара, съгласно Регистъра на общинската собственост в Община Поморие;

5. Общински земеделски земи с обща площ 51 769,50 декара, съгласно Регистъра на общинската собственост в Община Поморие;

6. Лек автомобил с висока проходимост Лада „Нива" с ДК№А9027КН;

7. Специализиран автомобил, марка Ивеко /автовишка/, с рег. №0467РВ;
8. Лекотоварен автомобил-самосвал, с рег.№ А6163РВ и инв.№205105;

9. Прикачна моторна дробилка на дървесина и биоотпадъци с инв.№205907;

10. Товарен автомобил /самосвал/ марка Нисан с рег.№А5091МР, инв.№205906;

11. 4 бр. Метометачни машини с рег.№ А11614; № А11615; № А13162 и № А13163;

12. Лек автомобил 4х4, марка JEEP модел CHEROKE, с рег. №А9180НТ, инв.№205104;

13.  Лек автомобил, марка Рено модел Меган, с рег.№А7699ММ, инв.№008685;

14. Дробилка за дървесина с рег.№А4854ЕМ, инв.№205914; 

            ІІ. Собствени на общинското предприятие "Озеленяване, горско и селско стопанство" – Поморие.
1.
 Многофункционален сглобяем контейнер 240х600х240см.

2.
 Лек автомобил 4х4, марка Тойота модел Рав-4, с рег.№А5118РА;

3.
 Товарен автомобил /самосвал/, марка Форд модел Транзит, с рег.№А1834МВ;

4.
 Товарен автомобил / самосвал/, марка Форд модел Транзит, с рег.№А5846ММ;

5.
 Товарен автомобил, марка КИА модел К 2500 ТЦИ, с рег.№А3919НР.

       6.
Лек автомобил, марка Нисан модел Терано, с рег.№А1885МК, инв.№205102;
След изменението:
СПИСЪК

на недвижимото и движимо имущество, собствено и предоставено за стопанисване и управление на Общинското предприятие "Озеленяване, горско и селско стопанство" – Поморие 
І.  Предоставено за стопанисване и управление на Общинското предприятие "Озеленяване, горско и селско стопанство" – Поморие.
1. Недвижим имот - четири помещения-западни, всяко от които от по 12 кв.м., находящи се на III /трети/ етаж от административна сграда на ЗКПУ „Анхиало"-град Поморие, с адрес: град Поморие, ул. Солна №5, с общо ползване на санитарните помещения на същия етаж от сградата, които помещения са предоставени на Община Поморие за нуждите на Общинска служба „Земеделие" - Поморие съгласно договор за наем вх.рег.№93-00-234/16.07.2008г.
2. Недвижим имот - за срок от 10 (десет) години, с Решение на Общински съвет Поморие № 242/30.06.2016 г.– сграда, с идентификатор 57491.31.505.1, по кадастралната карта и кадастралните регистри на гр. Поморие, одобрени със Заповед РД-18-36/29.04.2009 г. на Изпълнителен директор на АГКК, със застроена площ 122 кв.м. и сграда, с идентификатор 57491.31.505.2, по кадастралната карта и кадастралните регистри на гр. Поморие, одобрени със Заповед РД-18-36/29.04.2009г. на Изпълнителен директор на АГКК, със застроена площ 39 кв.м., актувани с АОС № 5557/17.01.2014 г.

3. Недвижим имот – складов терен, с площ 5808 кв.м., поземлен имот с идентификатор № 57491.31.505, актуван с АОС № 5496/24.07.2013 г.

4. Общински горски територии с обща площ 48 285,1 декара, съгласно Регистъра на общинската собственост в Община Поморие;

5. Общински земеделски земи с обща площ 51 769,50 декара, съгласно Регистъра на общинската собственост в Община Поморие;

6. Лек автомобил с висока проходимост Лада „Нива", с рег. № А 9027 КН;
7. Специализиран автомобил /автовишка/, марка Ивеко, с рег. № А 0467 РВ;
8. Лекотоварен автомобил - самосвал, с рег.№ А 6163 РВ и инв.№ 205105;
9. Прикачна моторна дробилка на дървесина и биоотпадъци с инв.№ 205907;
10. Товарен автомобил /самосвал/ марка Нисан с рег.№ А 5091 МР, инв.№ 205906;
11. 4 бр. Метометачни машини с рег.№ А11614; № А11615; № А13162 и № А13163;
12. Лек автомобил 4х4, марка JEEP, модел CHEROKE, с рег. № А 9180 НТ, инв.№ 205104;
13. Лек автомобил, марка Рено, модел Меган, с рег.№ А 7699 ММ, инв.№ 008685;
14. Дробилка за дървесина с рег.№ А 4854 ЕМ, инв.№ 205914;  

15. Лек автомобил, марка Фиат, модел Дукато, с рег. № А8368КХ.
            ІІ. Собственост на Общинското предприятие "Озеленяване, горско и селско стопанство" – Поморие.
1.
 Многофункционален сглобяем контейнер 240х600х240см;
2.
 Лек автомобил 4х4, марка Тойота модел Рав-4, с рег.№ А 5118 РА;

3.
 Товарен автомобил /самосвал/, марка Форд, модел Транзит, с рег.№А1834МВ;

4.
 Товарен автомобил /самосвал/, марка Форд, модел Транзит, с рег.№А5846ММ;

5.
 Товарен автомобил, марка КИА, модел К 2500 ТЦИ, с рег.№ А 3919 НР;
       6.
Лек автомобил, марка Нисан, модел Терано, с рег.№ А 1885 МК, инв. №205102;
ΙΙΙ. Възлага на Директора на ОП „ОГСС” да предприеме необходимите последващи действия за изпълнение на настоящото решение.

С уважение,

Иван Алексиев

Кмет на Община Поморие
Съгласувал:

Инж. Кунчо Гайдов, 

Зам .кмет СИТУП на Община Поморие

Съгласувал:
Светлана  Събева, 
ст.юрисконсулт на Община Поморие

Изготвил:

Инж. Петко Стамболиев
Директор на ОП ”ОГСС“

